|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2021 m. sausio 19 d. |
| įsakymu Nr. AD1-74 |

**KLAIPĖDOS MIESTO SAVIVALDYBĖS ADMINISTRACIJOS VALSTYBĖS TARNAUTOJŲ IR DARBUOTOJŲ CIVILINĖS SAUGOS MOKYMO PROGRAMA**

**I SKYRIUS**

**BENDROSIOS NUOSTATOS**

1. Savivaldybės administracijos valstybės tarnautojų ir darbuotojų civilinės saugos mokymo programos (toliau – Programa) tikslas – mokyti Savivaldybės administracijos valstybės tarnautojus ir darbuotojus (toliau – darbuotojai), kaip pasirengti galimoms ekstremaliosioms situacijoms, kaip elgtis joms gresiant ar susidarius.

2. Mokymą pagal Programą organizuoja Savivaldybės administracijos direktorius. Jis nustato bendrą darbuotojų civilinės saugos mokymo tvarką Savivaldybės administracijoje.

3. Savivaldybės administracijos darbuotojų civilinės saugos mokymas yra įforminamas protokolu, kurį pasirašo Savivaldybės administracijos direktorius ir asmuo, vykdęs mokymą.

4. Savivaldybės administracijos darbuotojų civilinės saugos mokymui pagal pasirinktą  
temą (-as) kasmet turi būti skiriamos ne mažiau kaip 2 akademinės valandos. Atsižvelgiant į aktualijas ar savivaldybės specifiką, galima pasirinkti kitas civilinės saugos temas ir (ar) ilginti numatytą mokymo trukmę.

**II SKYRIUS**

**CIVILINĖS SAUGOS MOKYMO TEMOS**

5. Savivaldybės administracijos darbuotojų civilinės saugos mokymo temos:

5.1. Civilinės saugos sistema, jos valdymo ir veikimo principai ir teisiniai pagrindai;

5.2. Gamtiniai, techniniai, ekologiniai ir socialiniai pavojai, jų priežastys ir galimi padariniai;

5.3. Saugus elgesys ir veiksmai gresiant ar susidarius ekstremaliajai situacijai;

5.4. Ekstremaliųjų situacijų prevencijos priemonių planavimas ir įgyvendinimas;

5.5. Kolektyvinės ir asmeninės apsaugos priemonės;

5.6. Gyventojų perspėjimo ir informavimo organizavimas. Civilinės saugos signalai;

5.7. Gyventojų evakavimo organizavimas;

5.8. Savivaldybės parengties ekstremaliosioms situacijoms organizavimas.

5.9. Ekstremaliųjų situacijų valdymo organizavimas.

\_\_\_\_\_\_\_\_\_\_\_\_\_\_\_\_\_\_